title: Vykonávacie nariadenie Komisie (EÚ) č. 1235/2013 z  2. decembra 2013 , ktorým sa mení príloha k nariadeniu (EÚ) č. 37/2010 o farmakologicky účinných látkach a ich klasifikácii, pokiaľ ide o maximálne limity rezíduí v potravinách živočíšneho pôvodu, týkajúce sa látky diklazuril  Text s významom pre EHP

text:
               3.12.2013

               SK

               Úradný vestník Európskej únie

               L 322/21

         VYKONÁVACIE NARIADENIE KOMISIE (EÚ) č. 1235/2013
   z 2. decembra 2013,
   ktorým sa mení príloha k nariadeniu (EÚ) č. 37/2010 o farmakologicky účinných látkach a ich klasifikácii, pokiaľ ide o maximálne limity rezíduí v potravinách živočíšneho pôvodu, týkajúce sa látky diklazuril
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 470/2009 zo 6. mája 2009 o stanovení postupov Spoločenstva na určenie limitov rezíduí farmakologicky účinných látok v potravinách živočíšneho pôvodu, o zrušení nariadenia Rady (EHS) č. 2377/90 a o zmene a doplnení smernice Európskeho parlamentu a Rady 2001/82/ES a nariadenia Európskeho parlamentu a Rady (ES) č. 726/2004 (1), a najmä na článok 14 v spojení s článkom 17,
   so zreteľom na stanovisko Európskej agentúry pre lieky sformulované Výborom pre lieky na veterinárne použitie,
   keďže:

               (1)

               Maximálne limity rezíduí (ďalej len „MRL“) farmakologicky účinných látok určených na použitie v Únii vo veterinárnych liekoch pre zvieratá chované na produkciu potravín alebo v biocídnych výrobkoch používaných v chovoch zvierat sa stanovujú v súlade s nariadením (ES) č. 470/2009.

               (2)

               Farmakologicky účinné látky a ich klasifikácia, pokiaľ ide o maximálne limity rezíduí v potravinách živočíšneho pôvodu, sú stanovené v prílohe k nariadeniu Komisie (EÚ) č. 37/2010 (2).

               (3)

               Diklazuril je v súčasnosti zaradený do tabuľky 1 v prílohe k nariadeniu (EÚ) č. 37/2010 ako povolená látka pre všetky druhy prežúvavcov a ošípaných len na orálne použitie a pre hydinu, pokiaľ ide o svalovinu, kožu a tuk, pečeň a obličky, s výnimkou zvierat, ktorých vajcia sa produkujú na ľudskú spotrebu.

               (4)

               Európskej agentúre pre lieky bola predložená žiadosť o rozšírenie existujúceho zápisu týkajúceho sa diklazurilu o králiky.

               (5)

               Výbor pre lieky na veterinárne použitie odporučil stanoviť MRL diklazurilu v svalovine, tuku, pečeni a obličkách králikov.

               (6)

               Nariadenie (EÚ) č. 37/2010 by sa preto malo zmeniť tak, aby zahŕňalo MRL diklazurilu u králikov.

               (7)

               Je vhodné stanoviť primerané obdobie, počas ktorého by príslušné zainteresované subjekty prijali opatrenia, ktoré by mohli byť potrebné na dodržanie nových MRL.

               (8)

               Opatrenia stanovené v tomto nariadení sú v súlade so stanoviskom Stáleho výboru pre veterinárne lieky,

         PRIJALA TOTO NARIADENIE:
   Článok 1
   Príloha k nariadeniu (EÚ) č. 37/2010 sa mení podľa prílohy k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

   Uplatňuje sa od 3. februára 2014.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 2. decembra 2013

            Za Komisiu

            predseda

         José Manuel BARROSO

      (1)  Ú. v. EÚ L 152, 16.6.2009, s. 11.

      (2)  Ú. v. EÚ L 15, 20.1.2010, s. 1.

      PRÍLOHA
      V tabuľke 1 prílohy k nariadeniu (EÚ) č. 37/2010 sa zápis týkajúci sa diklazurilu nahrádza takto:

                     Farmakologicky účinná látka

                     Markerové rezíduá

                     Druh zvierat

                     MRL

                     Cieľové tkanivá

                     Iné ustanovenia
                     [podľa článku 14 ods. 7 nariadenia (ES) č. 470/2009]

                     Terapeutická klasifikácia

                     „Diklazuril

                     NEUPLATŇUJE SA

                     všetky prežúvavce, ošípané

                     nevyžadujú sa MRL

                     NEUPLATŇUJE SA

                     len na orálne použitie

                     ŽIADNA

                     Diklazuril

                     hydina

                     500 μg/kg

                     svalovina

                     nepoužívať u zvierat, ktorých vajcia sú určené na ľudskú spotrebu

                     antiparazitické látky/látky pôsobiace proti protozoám“

                     500 μg/kg

                     koža a tuk v prirodzenom pomere

                     1 500 μg/kg

                     pečeň

                     1 000 μg/kg

                     obličky

                     králiky

                     150 μg/kg

                     svalovina

                     300 μg/kg

                     tuk

                     2 500 μg/kg

                     pečeň

                     1 000 μg/kg

                     obličky


title: Vykonávacie nariadenie Rady (EÚ) č. 831/2011 zo 16. augusta 2011 , ktorým sa ukladá konečné antidumpingové clo na dovoz uhličitanu bárnatého s pôvodom v Čínskej ľudovej republike po preskúmaní uplynutia platnosti opatrení podľa článku 11 ods. 2 nariadenia (ES) č. 1225/2009

text:
               19.8.2011

               SK

               Úradný vestník Európskej únie

               L 214/1

         VYKONÁVACIE NARIADENIE RADY (EÚ) č. 831/2011
   zo 16. augusta 2011,
   ktorým sa ukladá konečné antidumpingové clo na dovoz uhličitanu bárnatého s pôvodom v Čínskej ľudovej republike po preskúmaní uplynutia platnosti opatrení podľa článku 11 ods. 2 nariadenia (ES) č. 1225/2009
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1225/2009 z 30. novembra 2009 o ochrane pred dumpingovými dovozmi z krajín, ktoré nie sú členmi Európskeho spoločenstva (1) (ďalej len „základné nariadenie“), a najmä na jeho článok 9 ods. 4 a článok 11 ods. 2, 5 a 6,
   so zreteľom na návrh predložený Európskou komisiou (ďalej len „Komisia“) po porade s poradným výborom,
   keďže:
   A.   POSTUP

   1.   Platné opatrenia

               (1)

               Nariadením (ES) č. 1175/2005 (2) Rada uložila konečné antidumpingové clo na dovoz uhličitanu bárnatého s pôvodom v Čínskej ľudovej republike (ďalej len „ČĽR“). Sadzba osobitného konečného cla sa pohybovala od 6,3 do 56,4 EUR za tonu.

         2.   Žiadosť o preskúmanie uplynutia platnosti

               (2)

               Po uverejnení oznámenia o nastávajúcom uplynutí platnosti antidumpingových opatrení uplatniteľných na dovoz uhličitanu bárnatého s pôvodom v ČĽR (3) v marci 2010 bola Komisii 19. apríla 2010 v zmysle článku 11 ods. 2 základného nariadenia doručená žiadosť o preskúmanie uplynutia platnosti.

               (3)

               Žiadosť o preskúmanie uplynutia platnosti podala spoločnosť Solvay & CPC Barium Strontium GmbH & Co. KG (ďalej len „žiadateľ“), jediný výrobca uhličitanu bárnatého v Európskej únii, ktorého výroba predstavuje 100 % celkovej výroby uhličitanu bárnatého v Únii. Žiadosť bola odôvodnená tým, že uplynutie platnosti opatrení by pravdepodobne viedlo k pokračovaniu dumpingu, ako aj k pokračovaniu ujmy pre výrobné odvetvie Únie.

               (4)

               Komisia po porade s poradným výborom rozhodla, že existujú dostatočné dôkazy na začatie preskúmania uplynutia platnosti opatrení v zmysle článku 11 ods. 2 základného nariadenia, a uverejnila oznámenie o začatí takéhoto preskúmania v Úradnom vestníku Európskej únie
                   (4) (ďalej len „oznámenie o začatí preskúmania“).

         3.   Prešetrovanie

   3.1.   Obdobie revízneho prešetrovania a posudzované obdobie

               (5)

               Prešetrovanie v súvislosti s pokračovaním, prípadne opakovaným výskytom dumpingu a ujmy sa týkalo obdobia od 1. júla 2009 do 30. júna 2010 (ďalej len „obdobie revízneho prešetrovania“ alebo „ORP“).

               (6)

               Skúmanie trendov dôležitých pre posúdenie pravdepodobnosti pokračovania ujmy sa týkalo obdobia od 1. januára 2007 až do konca ORP (ďalej len „posudzované obdobie“).

         3.2.   Strany, ktorých sa prešetrovanie týkalo

               (7)

               Komisia o začatí preskúmania oficiálne informovala žiadateľa, vyvážajúcich výrobcov v ČĽR, dovozcov/obchodníkov, používateľov v Únii, o ktorých bolo známe, že sa ich toto konanie týka, ich združenia, výrobcov v analogickej krajine, ako aj orgány ČĽR.

               (8)

               Komisia tiež poskytla zainteresovaným stranám možnosť vyjadriť sa písomne a požiadať o vypočutie v rámci časovej lehoty stanovenej v oznámení o začatí preskúmania. Všetky zainteresované strany, ktoré o to požiadali a preukázali, že by z konkrétnych dôvodov mali byť vypočuté, boli vypočuté.

               (9)

               Vzhľadom na evidentne vysoký počet čínskych vyvážajúcich výrobcov, ktorých zoznam bol uvedený v žiadosti, sa v oznámení o začatí preskúmania uvažovalo o výbere vzorky na zistenie dumpingu a pravdepodobnosti jeho pokračovania v súlade s článkom 17 základného nariadenia.

               (10)

               Na to, aby Komisia dokázala rozhodnúť, či je výber vzorky potrebný, a v prípade potreby k nemu pristúpiť, boli všetci vyvážajúci výrobcovia vyzvaní, aby sa Komisii prihlásili a v súlade s oznámením o začatí preskúmania poskytli základné informácie o svojich činnostiach súvisiacich s príslušným výrobkom za obdobie od 1. júla 2009 do 30. júna 2010.

               (11)

               Komisii boli doručené odpovede troch spoločností alebo združení spoločností v ČĽR, a preto sa rozhodlo, že výber vzorky v prípade čínskych vyvážajúcich výrobcov nie je potrebný.

               (12)

               Komisia zaslala dotazníky všetkým stranám, o ktorých bolo známe, že sa ich konanie týka, a tým, ktoré o dotazník požiadali v časovej lehote stanovenej v oznámení o začatí preskúmania.

               (13)

               Odpovede na dotazník prišli od žiadateľa, jeho zástupcu, deviatich používateľov, štyroch dovozcov, dvoch vyvážajúcich výrobcov v ČĽR a dvoch výrobcov v potenciálnych analogických krajinách. Jeden z čínskych vyvážajúcich výrobcov, ktorý reagoval na výber vzorky, sa rozhodol v ďalšom priebehu preskúmania nespolupracovať.

               (14)

               Komisia si vyžiadala a overila všetky informácie, ktoré považovala za potrebné na určenie pravdepodobnosti pokračovania dumpingu a ujmy a na určenie záujmu Únie. Overovacie návštevy sa vykonali v priestoroch týchto spoločností:

                           a)

                              Žiadateľ

                                       —

                                       Solvay & CPC Barium Strontium GmbH & Co. KG, Hannover a jeho prepojená spoločnosť Solvay Bario e Derivati SpA., Massa.

                           b)

                              Vyvážajúci výrobcovia v ČĽR

                                       —

                                       Zaozhuang Yongli Chemical Co., Ltd, provincia Šan-tung,

                                       —

                                       Guizhou Red Star Developing Import & Export Co., Ltd, provincia Kuej-čou.

                           c)

                              Výrobca v analogickej krajine (India)

                                       —

                                       Solvay Vishnu Barium Private Limited, Hyderabad.

                           d)

                              Dovozcovia

                                       —

                                       Norkem Limited, Knutsford, Spojené kráľovstvo,

                                       —

                                       L’Aprochimide Srl, Muggio, Taliansko.

                           e)

                              Používatelia

                                       —

                                       Technische Glasswerke Illmenau GmbH, Illmenau, Nemecko.

         B.   PRÍSLUŠNÝ VÝROBOK A PODOBNÝ VÝROBOK

   1.   Príslušný výrobok

               (15)

               Príslušný výrobok je ten istý ako výrobok v predchádzajúcom prešetrovaní a vymedzuje sa takto: uhličitan bárnatý s obsahom stroncia viac ako 0,07 % hm. a síry viac ako 0,0015 % hm. vo forme prášku, lisovaných granúl alebo kalcinovaných granúl s pôvodom v Čínskej ľudovej republike, ktorý je v súčasnosti zaradený pod kód KN ex 2836 60 00.

               (16)

               Uhličitan bárnatý sa primárne používa na výrobu tehál, dlaždíc a obkladačiek, v keramickom priemysle a na výrobu feritu. Predtým sa používal aj na výrobu televíznych katódových trubíc, ale po tom, ako boli tieto trubice nahradené LCD a plazmovými obrazovkami, sa v Únii prestal na tieto účely používať.

         2.   Podobný výrobok

               (17)

               Podobne ako v pôvodnom prešetrovaní, aj pri tomto preskúmaní sa ukázalo, že uhličitan bárnatý, ktorý sa vyrába v ČĽR a vyváža do Únie, ako aj uhličitan vápenatý vyrábaný a predávaný na domácom trhu analogickej krajiny (Indie) a ten vyrábaný a predávaný v Únii žiadateľom majú rovnaké fyzikálne a chemické vlastnosti a rovnaké základné spôsoby použitia.

               (18)

               Preto sa tieto výrobky v zmysle článku 1 ods. 4 základného nariadenia považujú za podobné výrobky.

         C.   DUMPING

               (19)

               V súlade s článkom 11 ods. 2 základného nariadenia sa skúmalo, či je pravdepodobné, že uplynutie platnosti existujúcich opatrení povedie k pokračovaniu dumpingu.

         1.   Všeobecne

               (20)

               Zo 16 známych čínskych vyvážajúcich výrobcov oslovených na začiatku preskúmania uplynutia platnosti reagovali na výber vzorky traja, ale iba dvaja z nich plne spolupracovali s Komisiou vyplnením celého dotazníka.

         2.   Analogická krajina

               (21)

               Keďže ČĽR je transformujúce sa hospodárstvo, podľa článku 2 ods. 7 písm. a) základného nariadenia sa normálna hodnota pre vyvážajúcich výrobcov, ktorým nebolo udelené trhovohospodárske zaobchádzanie (ďalej len „THZ“), musí stanoviť na základe ceny alebo vytvorenej hodnoty vo vhodnej tretej krajine s trhovým hospodárstvom (ďalej len „analogická krajina“).

               (22)

               V pôvodnom prešetrovaní boli ako analogická krajina použité Spojené štáty americké a v súčasnom preskúmaní boli navrhnuté na účely stanovenia normálnej hodnoty. Napriek tomu však bolo potrebné overiť, či táto krajina naďalej zodpovedá potrebám súčasného preskúmania uplynutia platnosti. Listy boli rozoslané všetkým známym svetovým výrobcom uhličitanu bárnatého, t. j. Brazílii, Indii, Japonsku a USA. Doručené boli dve odpovede, jedna od výrobcu z USA a ďalšia od výrobcu z Indie.

               (23)

               Po dôkladnej analýze kritérií, ako je celková produkcia, počet výrobcov, konkurencia na trhu, celkový dovoz, antidumpingové clá a colné tarify na americkom a indickom domácom trhu, sa za analogickú krajinu zvolila India. Voľba Indie v súlade s článkom 2 ods. 7 základného nariadenia sa považovala za vhodnejšiu ako voľba USA vzhľadom na väčší rozmer indického trhu, vyššie objemy dovozu a z toho vyplývajúcu silnejšiu konkurenciu na indickom domácom trhu. V tejto súvislosti nepredložila pripomienky ani námietky žiadna zo zainteresovaných strán. Preto sa normálna hodnota pre vyvážajúcich výrobcov z krajiny, ktorej nebolo udelenéTHZ, vypočítala na základe údajov poskytnutých výrobcom z Indie.

         3.   Dumping pri dovoze počas ORP

   3.1.   Normálna hodnota

               (24)

               V prípade spoločnosti, ktorej bolo v pôvodnom prešetrovaní udelené THZ v súlade s článkom 2 ods. 2 základného nariadenia, Komisia najprv zisťovala, či domáci predaj uhličitanu bárnatého nezávislým zákazníkom bol počas ORP reprezentatívny, t. j. či celkový objem tohto predaja predstavoval minimálne 5 % z celkového čínskeho vývozného predaja príslušného výrobku do Únie. Z prešetrovania vyplynulo, že takýto predaj nebol reprezentatívny, a preto musela byť vytvorená normálna hodnota. Takáto normálna hodnota sa vypočítala z celkových výrobných nákladov plus predajných, všeobecných a administratívnych nákladov (ďalej len „PVA náklady“) a zo zisku z predaja na domácom trhu, ktorý sa dosiahol v rámci bežného obchodovania s podobným výrobkom.

               (25)

               V prípade spoločnosti, ktorej nebolo v pôvodnom prešetrovaní udelené THZ, sa normálna hodnota vypočítala v zmysle článku 2 ods. 7 písm. a) základného nariadenia na základe informácií od spolupracujúceho výrobcu v analogickej krajine.

               (26)

               Najskôr sa stanovilo, či bol celkový domáci predaj podobného výrobku nezávislým zákazníkom reprezentatívny v súlade s článkom 2 ods. 2 základného nariadenia, t. j. či predstavoval 5 % alebo viac celkového objemu predaja príslušného výrobku vyvážaného do Únie. Domáci predaj spolupracujúceho výrobcu v Indii počas ORP sa považoval za dostatočne reprezentatívny.

               (27)

               Komisia následne preskúmala, či by sa predaj podobného výrobku na domácom trhu mohol považovať za predaj v rámci bežného obchodovania podľa článku 2 ods. 4 základného nariadenia. Na tento účel sa v prípade podobného výrobku predávaného na indickom trhu stanovil podiel ziskového domáceho predaja nezávislým zákazníkom počas ORP. Keďže počas ORP nebol predaj podobného výrobku ziskový, musela sa vytvoriť normálna hodnota. Normálna hodnota sa vytvorila na základe celkových výrobných nákladov príslušného výrobcu plus primeranej čiastky PVA nákladov a primeraného zisku v súlade s článkom 2 ods. 6 písm. c) základného nariadenia. Zisk a PVA náklady pripočítané k výrobným nákladom použitého podobného výrobku boli v súlade s tými, ktoré sa použili v pôvodnom prešetrovaní, a dosiahli výšku 10,6 % v prípade PVA a 7,2 % v prípade zisku. Neboli poskytnuté žiadne informácie, z ktorých by vyplynulo, že by tieto sumy boli neprimerané alebo že by výška zisku presahovala zisk bežne dosahovaný inými vývozcami alebo výrobcami z predaja výrobkov tej istej všeobecnej kategórie na domácom trhu v krajine pôvodu.

         3.2.   Vývozná cena

               (28)

               Všetky vývozné predaje príslušných spolupracujúcich vyvážajúcich výrobcov Únii prebiehali priamo nezávislým zákazníkom v Únii, preto sa vývozná cena vypočítala podľa článku 2 ods. 8 základného nariadenia na základe cien skutočne zaplatených alebo splatných.

         3.3.   Porovnanie

               (29)

               Porovnanie medzi normálnou hodnotou a vývoznou cenou sa uskutočnilo na základe cien zo závodu.

               (30)

               Aby sa zaistilo spravodlivé porovnanie normálnej hodnoty a vývoznej ceny v súlade s článkom 2 ods. 10 základného nariadenia, náležite sa formou úprav prihliadlo na určité rozdiely týkajúce sa prepravy a provízií, ktoré ovplyvnili ceny a ich porovnateľnosť.

         3.4.   Dumpingové rozpätie

               (31)

               V súlade s článkom 2 ods. 11 základného nariadenia sa dumpingové rozpätie stanovilo na základe porovnania váženého priemeru normálnej hodnoty a váženého priemeru vývozných cien na rovnakej úrovni obchodovania.

               (32)

               V prípade spoločnosti, ktorej bolo v pôvodnom prešetrovaní udelené THZ, z tohto porovnania vyplynulo, že táto spoločnosť pokračovala v dumpingu dokonca vo vyššej miere.

               (33)

               V prípade spoločnosti, ktorej nebolo v pôvodnom prešetrovaní udelené THZ, porovnanie vykonané v súlade s článkom 2 ods. 11 základného nariadenia potvrdilo značný dumping. Táto spoločnosť tvorí 98 % vývozu, ktorý podlieha zostatkovému clu, pričom zostávajúce 2 % vyvážajúcich výrobcov, ktorí na preskúmaní nespolupracovali, nemohli zistené dumpingové rozpätie ovplyvniť. Okrem toho sa vzhľadom na ich nespoluprácu predpokladá, že nemôžu ponúknuť dumping na nižšej úrovni ako spolupracujúca spoločnosť.

         D.   PRAVDEPODOBNOSŤ POKRAČOVANIA DUMPINGU

               (34)

               V súlade s článkom 11 ods. 2 základného nariadenia sa skúmala pravdepodobnosť pokračovania dumpingu v prípade, že by sa opatrenia zrušili.

               (35)

               Pokiaľ ide o pravdepodobnosť pokračovania dumpingu, skúmal sa vývoj výroby a výrobnej kapacity v ČĽR, ako aj pravdepodobný vývoj vývozného predaja do Únie a na iné trhy v tretích krajinách.

               (36)

               Podľa žiadateľa je ČĽR ďaleko najväčším svetovým výrobcom uhličitanu bárnatého. Okrem toho je ČĽR aj najväčším producentom baritu, ktorý je základnou surovinou na výrobu príslušného výrobku. Len dve zo spolupracujúcich spoločností majú spolu výrobnú kapacitu 331 000 ton ročne, čo bol približne trojnásobok spotreby v Únii počas ORP. Okrem toho obe tieto spoločnosti majú voľnú kapacitu 34 000 ton, ktorá stačí na pokrytie polovice spotreby v Únii.

               (37)

               V troch krajinách, ktoré patria k najväčším svetovým výrobcom uhličitanu bárnatého (USA, India a Brazília), platia v súčasnosti antidumpingové opatrenia na dovoz príslušného výrobku z Číny. Preto možno konštatovať, že na základe výraznej voľnej výrobnej kapacity v ČĽR a dumpingových praktík na niektorých trhoch by v prípade zrušenia opatrení smerovali na trh Únie ďalšie vývozné objemy.

               (38)

               Skutočnosť, že napriek existencii antidumpingových opatrení na čínsky dovoz dokázali čínski vyvážajúci výrobcovia v priebehu ORP vyviezť do Únie značné množstvá (v priemere za cenu 251 EUR za tonu) a zvýšiť svoj podiel na trhu Únie, potvrdzuje neustály záujem čínskych vývozcov o trh Únie.

               (39)

               Na základe čínskych vývozných štatistík je ešte viac zrejmé, že Únia je pre čínskych vyvážajúcich výrobcov atraktívnym trhom, pretože pri vývoze do Únie sa dosiahli jedny z najvyšších vývozných cien (aj keď dumpingových). Podľa čínskych vývozných štatistík dosiahla počas ORP priemerná predajná cena pre Úniu 269 USD FOB (vyplatených na loď), kým priemerná vývozná cena do Indie bola 220 USD.

               (40)

               Z čínskych vývozných štatistík vyplýva, že napriek tomu, že sa zmenilo hlavné využitie uhličitanu bárnatého (pôvodne na výrobu katódových trubíc), objem čínskych vývozov sa celosvetovo zvýšil zo 130 000 ton v roku 2009 na 158 000 ton v roku 2010.

               (41)

               Ak by došlo k zrušeniu opatrení, možno očakávať, že vzhľadom na obrovskú voľnú výrobnú kapacitu ČĽR by sa čínsky vývoz pravdepodobne zameral na Úniu. Skutočnosť, že najväčšie trhy sveta, ako napr. USA, India a Brazília, sú chránené vysokými antidumpingovými clami, tento záver len potvrdzuje.

               (42)

               Dovozné ceny v prípade týchto výrobkov by boli podľa všetkého dumpingové, keďže nemožno preukázať, že by vývozcovia po zrušení opatrení zmenili svoju cenovú politiku.

               (43)

               Preto sa dospelo k záveru, že pokračovanie dumpingu je pravdepodobné.

         E.   VYMEDZENIE POJMU VÝROBNÉHO ODVETVIA

               (44)

               Jediný spolupracujúci výrobca z Únie predstavoval počas ORP 100 % produkcie uhličitanu bárnatého v Únii. Preto sa považuje za výrobné odvetvie Únie v zmysle článku 4 ods. 1 a článku 5 ods. 4 základného nariadenia.

         F.   SITUÁCIA NA TRHU ÚNIE

   1.   Spotreba v Únii

      Tabuľka 1

      Spotreba v Únii

               2007

               2008

               2009

               ORP

               Spotreba (v tonách)

               123 354

               104 037

               62 637

               76 560

               Index

               100

               84

               51

               62

                  Zdroj: Overené dotazníky vyplnené výrobným odvetvím Únie a štatistické údaje Eurostatu.

               (45)

               Spotreba v Únii sa stanovila na základe zlúčeného objemu predaja výrobného odvetvia Únie v Únii a dovozných objemov z tretích krajín podľa údajov Eurostatu.

               (46)

               Ako vyplýva z tabuľky 1, spotreba v Únii počas posudzovaného obdobia výrazne klesla, konkrétne o 38 %, čo sa vysvetľuje najmä ukončením výroby katódových trubíc v Únii.

         2.   Objem, podiel na trhu a ceny za dovoz z ČĽR

      Tabuľka 2

      Dovoz z ČĽR vyjadrený v objeme, trhovom podiele a v dovoznej cene

               2007

               2008

               2009

               ORP

               Objem dovozu (v tonách)

               76 306

               64 573

               37 341

               48 720

               Index

               100

               85

               49

               64

               Podiel na trhu

               61,9 %

               62,1 %

               59,6 %

               63,6 %

               Index

               100

               100

               96

               103

               Dovozná cena CIF v eurách za tonu

               230

               257

               239

               251

               Index

               100

               112

               104

               109

                  Zdroj: Štatistické údaje Eurostatu.

               (47)

               Počas posudzovaného obdobia klesli dovozné objemy z ČĽR o 36 %, kým spotreba v Únii klesla o 38 %. Napriek platným antidumpingovým opatreniam a vzhľadom na klesajúcu spotrebu čínsky podiel na trhu vzrástol v posudzovanom období o tri percentuálne body.

               (48)

               V posudzovanom období sa priemerné dovozné ceny z ČĽR zvýšili o 9 %. Najvyšší cenový nárast bol zaznamenaný medzi rokmi 2007 a 2008, keď ceny v roku 2009 najskôr poklesli a potom v priebehu ORP opäť vzrástli.

               (49)

               Priemerná cena zo závodu výrobného odvetvia Únie sa porovnávala s priemernými dovoznými cenami CIF z Číny na hranici Únie. Tieto ceny boli stanovené na základe údajov Eurostatu a zahŕňali náklady po dovoze, clá a antidumpingové clá. Pri porovnaní sa ukázalo, že v priebehu ORP boli čínske dovozné ceny v porovnaní s predajnou cenou výrobného odvetvia Únie o 37,9 % nižšie. Na základe uvedených skutočností sa zistilo, že bez zavedených opatrení by čínske dovozné ceny boli v porovnaní s cenami výrobného odvetvia Únie nižšie o 44,1 %.

         3.   Objem a trhový podiel dovozu z iných tretích krajín

               (50)

               Celkové dovozné objemy uhličitanu bárnatého z iných tretích krajín ako ČĽR boli zanedbateľné a v posudzovanom období predstavovali menej ako 1 % spotreby Únie.

               (51)

               Treba poznamenať, že ceny za dovoz z iných tretích krajín neboli v priebehu ORP výrazne nižšie ako ceny Únie.

         4.   Hospodárska situácia výrobného odvetvia Únie

   4.1.   Výroba, výrobná kapacita a využitie kapacity

               (52)

               Treba poznamenať, že výrobné odvetvie Únie pozostáva z jediného výrobcu, a preto údaje týkajúce sa výroby, výrobnej kapacity a jej využitia museli byť oznámené v podobe indexov.

                  Tabuľka 3

                  Výroba, výrobná kapacita a využitie kapacity v Únii

                           Index

                           2007

                           2008

                           2009

                           ORP

                           Výroba

                           100

                           79

                           36

                           47

                           Výrobná kapacita

                           100

                           100

                           100

                           100

                           Využitie kapacity

                           100

                           79

                           36

                           47

                              Zdroj: Overené dotazníky vyplnené výrobným odvetvím Únie.

               (53)

               Produkcia výrobného odvetvia Únie klesla v posudzovanom období o 53 %. Treba poznamenať, že od roku 2003 výrobné odvetvie Únie prispôsobovalo svoj výrobný model tak, aby primeraným spôsobom riešil novú situáciu na trhu a zrušenie výroby obrazoviek s katódovými trubicami v EÚ. Následkom toho sa výrobná kapacita znížila o viac ako 50 %, keďže posudzovaný výrobok sa v súčasnosti vyrába ako alternatívny výrobný program na tej istej výrobnej linke ako uhličitan strontnatý.

               (54)

               Výrobná kapacita výrobného odvetvia Únie sa v posudzovanom období nezmenila. Využitie kapacity sa preto vyvíjalo podobne ako objemy výroby.

         4.2.   Zásoby

      Tabuľka 4

      Zásoby

               2007

               2008

               2009

               ORP

               Index

               100

               97

               41

               41

                  Zdroj: Overené dotazníky vyplnené výrobným odvetvím Únie.

               (55)

               V posudzovanom období klesli skladové zásoby o 59 %. Tento pokles bol ovplyvnený znížením dopytu a schopnosťou výrobného odvetvia Únie prispôsobiť sa novej situácii na trhu.

         4.3.   Objem predaja a predajné ceny

      Tabuľka 5

      Objem predaja, jeho hodnota a jednotková predajná cena

               2007

               2008

               2009

               ORP

               Predaj vyjadrený objemom (index)

               100

               84

               53

               59

               Predaj vyjadrený hodnotou (index)

               100

               92

               66

               73

               Jednotková predajná cena (index)

               100

               109

               124

               123

                  Zdroj: Overené dotazníky vyplnené výrobným odvetvím Únie.

               (56)

               Objem predaja výrobného odvetvia Únie sa v posudzovanom období znížil o 41 %. K najväčšiemu poklesu došlo v roku 2009 z dôvodu celkového hospodárskeho úpadku. Preto objem predaja výrobného odvetvia Únie v tom istom období klesal v porovnaní so spotrebou v Únii výraznejšie. Hodnota predaja klesla podstatne menej ako objem, keďže sa výrobnému odvetviu Únie podarilo v posudzovanom období zvýšiť úroveň svojich cien, a tak jednotková predajná cena vzrástla o 23 %.

         4.4.   Podiel na trhu a rast

      Tabuľka 6

      Trhový podiel výrobného odvetvia Únie

               2007

               2008

               2009

               ORP

               Index

               100

               100

               105

               95

                  Zdroj: Overené dotazníky vyplnené výrobným odvetvím Únie, upravené štatistické údaje Eurostatu.

               (57)

               Trhový podiel výrobného odvetvia Únie najskôr v roku 2009 vzrástol o 5 %, aby v priebehu ORP výrazne klesol o 10 %. To znamená, že pri absencii trhového rastu si výrobné odvetvie Únie nedokázalo udržať svoj podiel na trhu.

         4.5.   Zamestnanosť, mzdy a produktivita

      Tabuľka 7

      Zamestnanosť, mzdy a produktivita

               2007

               2008

               2009

               ORP

               Zamestnanosť (index)

               100

               87

               55

               57

               Mzdy (EUR/zamestnanec; index)

               100

               108

               106

               113

               Produktivita (index)

               100

               91

               65

               82

                  Zdroj: Overené dotazníky vyplnené výrobným odvetvím Únie.

               (58)

               Následkom hospodárskeho úpadku a novej situácie na trhu zamestnanosť v posudzovanom období výrazne poklesla. Priemerná mzda vzrástla následkom vysokej miery inflácie o 13 %, čo malo priamy vplyv na index miezd. Pokles produktivity o 18 % v posudzovanom období bol spôsobený poklesom objemu výroby, ktorý nebolo možné kompenzovať znížením počtu zamestnancov.

         4.6.   Ziskovosť

      Tabuľka 8

      Ziskovosť

               2007

               2008

               2009

               ORP

               Index

                                        –100

                                        –192

                                        –351

                                        –206

                  Zdroj: Overené dotazníky vyplnené výrobným odvetvím Únie.

               (59)

               Ziskovosť výrobného odvetvia Únie v posudzovanom období klesla o viac ako 106 % následkom hospodárskeho úpadku a ukončenia výroby obrazoviek s katódovými trubicami, ktoré ovplyvnili objemy predaja a náklady na výrobu. Výrobné odvetvie v posudzovanom období zaznamenávalo sústavné straty.

         4.7.   Investície, návratnosť investícií a schopnosť zvyšovať kapitál

      Tabuľka 9

      Investície a návratnosť investícií

               2007

               2008

               2009

               ORP

               Investície (index)

               100

               82

               90

               97

               Návratnosť investícií (index)

                                        –100

                                        –251

                                        –506

                                        –176

                  Zdroj: Overené dotazníky vyplnené výrobným odvetvím Únie.

               (60)

               Počas posudzovaného obdobia boli investície na stabilnej úrovni. Investície výrobného odvetvia Únie sa minuli už v tom roku, v ktorom boli uvoľnené. Návratnosť investícií (zisk vyjadrený ako percento investícií za rok) mala v posudzovanom období rovnako nepriaznivý vývoj ako ziskovosť.

               (61)

               Pri prešetrovaní sa nenašiel žiadny dôkaz o tom, že by výrobné odvetvie Únie malo nejaké väčšie problémy s navyšovaním kapitálu. Treba však poznamenať, že investície počas posudzovaného obdobia neboli značné.

         4.8.   Peňažný tok

      Tabuľka 10

      Peňažný tok

               2007

               2008

               2009

               ORP

               Index

                                        –100

                                        –83

               25

               32

                  Zdroj: Overené dotazníky vyplnené výrobným odvetvím Únie.

               (62)

               Peňažný tok sa v posudzovanom období podstatne zlepšil následkom zníženia objemu zásob.

         4.9.   Rozsah dumpingového rozpätia

               (63)

               Počas ORP pokračoval aj napriek platným opatreniam značný dumping dokonca vo vyššej miere, aká bola zaznamenaná v pôvodnom prešetrovaní; vyplýva to z údajov získaných od spolupracujúcich vyvážajúcich výrobcov, ako aj z údajov Eurostatu.

         4.10.   Zotavenie sa z predchádzajúceho dumpingu

               (64)

               Výrobné odvetvie Únie sa následkom nepriaznivého hospodárskeho vývoja spôsobeného všeobecným hospodárskym úpadkom a zrušením jedného významného spôsobu použitia nedokázalo zotaviť z predchádzajúceho dumpingu, najmä pokiaľ ide o objem predaja, predajné ceny a ziskovosť. Zistilo sa, že dumping viac-menej pokračoval aj v priebehu ORP.

         4.11.   Vývozná aktivita výrobného odvetvia Únie

      Tabuľka 11

      Objem vývozu výrobného odvetvia Únie

               2007

               2008

               2009

               ORP

               Index

               100

               86

               45

               66

                  Zdroj: Overené dotazníky vyplnené výrobným odvetvím Únie.

               (65)

               Vývoz uhličitanu bárnatého uskutočnený výrobným odvetvím Únie klesol v posudzovanom období o 34 %. Výrobné odvetvie Únie dokázalo v dôsledku silnej konkurencie čínskeho vývozu na trhoch mimo Únie vyviezť len obmedzené množstvo. Pokles objemov vývozu v posudzovanom období sa dá vysvetliť aj hospodárskym úpadkom.

         4.12.   Záver o situácii vo výrobnom odvetví Únie

               (66)

               Kým všetky hlavné ukazovatele ujmy ako objem predaja, ziskovosť, výroba, zamestnanosť a produktivita zaznamenali v posudzovanom období nepriaznivý vývoj, antidumpingovými opatreniami došlo k zmierneniu vplyvu na situáciu výrobného odvetvia Únie.

               (67)

               Pokiaľ ide o trhový podiel výrobného odvetvia Únie, mierne klesajúce trendy ukazujú, že napriek existujúcim opatreniam a pri zníženej spotrebe na trhu čínsky dovoz nielenže zabránil iným krajinám vstúpiť na trh, ale zároveň zvýšil svoj podiel na trhu na úkor výrobného odvetvia Únie.

               (68)

               Vzhľadom na nepriaznivý vývoj ukazovateľov týkajúcich sa výrobného odvetvia Únie sa na záver usudzuje, že výrobné odvetvie Únie trpelo v posudzovanom období naďalej značnou ujmou. Preto sa preskúmalo, či existuje pravdepodobnosť, že by došlo k pokračovaniu ujmy, ak by sa povolilo skončenie platnosti opatrení.

         G.   PRAVDEPODOBNOSŤ POKRAČOVANIA UJMY

   1.   Zhrnutie analýzy pravdepodobnosti pokračovania dumpingu a opakovaného výskytu poškodzujúceho dumpingu

               (69)

               Treba pripomenúť, že spotreba na trhu Únie sa od pôvodného prešetrovania výrazne znížila následkom ukončenia výroby katódových trubíc, ako aj hospodárskeho úpadku. Za týchto okolností sa trhový podiel čínskeho vývozu zvýšil o viac ako 15 %, kým podiel vývozu výrobného odvetvia Únie a tretích krajín výrazne klesol. Z toho vyplýva, že napriek zavedeným opatreniam a klesajúcej spotrebe v Únii majú čínski vyvážajúci výrobcovia sústavný záujem o trh Únie, pričom z neho dokázali vytlačiť tretie krajiny.

               (70)

               Takisto treba pripomenúť, že vyvážajúci výrobcovia z ČĽR pokračovali v priebehu ORP v dumpingových praktikách a výrazným spôsobom podliezali ceny výrobného odvetvia Únie. Na základe tejto skutočnosti neexistuje žiadny dôvod domnievať sa, že čínski vyvážajúci výrobcovia nebudú v budúcnosti pokračovať v dumpingu a v podliezaní cien výrobného odvetvia Únie.

               (71)

               Pri prešetrovaní sa ukázalo, že čínski vyvážajúci výrobcovia mali počas ORP značné voľné kapacity, t. j. približne 280 000 ton. To predstavuje viac ako trojnásobok veľkosti trhu Únie počas ORP. Napriek očakávanému zvýšeniu dopytu v ČĽR možno predpokladať, že nadbytočná kapacita bude pretrvávať a v nasledujúcich rokoch bude naďalej veľmi výrazná.

               (72)

               Trh Únie je pre ČĽR hlavným cieľom jej vývozu. Iné veľké vývozné trhy, ako napr. USA a India, zaviedli vysoké (5) antidumpingové opatrenia proti uhličitanu bárnatému s pôvodom v ČĽR. Týmto sa uvedené trhy stali pre čínsky vývoz nedostupnými. Vzhľadom na záujem čínskych vyvážajúcich výrobcov o trh Únie sa predpokladá, že ak by sa opatrenia zrušili, trh Únie by zaplavili značné objemy dovozu, čo by vo všeobecnosti malo na ceny výrazne klesajúci vplyv.

         2.   Závery o pravdepodobnosti pretrvávania ujmy

               (73)

               Na základe uvedených skutočností sa usudzuje, že ak by sa opatrenia zrušili, je pravdepodobné, že by významne vzrástol dumpingový dovoz z ČĽR do Únie a zároveň tlak na pohyb cien smerom nadol. Takáto situácia by v strednodobom horizonte pravdepodobne spôsobila zánik výrobného odvetvia Únie, keďže na jednej strane by znížený objem predaja nedovoľoval výrobnému odvetviu Únie primerane pokryť fixné náklady a na strane druhej by mu nedovolil dosiahnuť primerané cenové úrovne. Pokračovanie ujmy bolo v posudzovanom období zvýraznené hospodárskym úpadkom a zrušením jedného významného spôsobu použitia.

         3.   Vývoj po ORP

               (74)

               Hoci sa ceny za dovoz z ČĽR od konca ORP do februára 2011 zvýšili o 17,8 %, kým predajné ceny výrobného odvetvia Únie vzrástli v rovnakom období len približne o 7 %, cena za dovoz z ČĽR bola aj po ORP stále nižšia o viac ako 15 %.

         H.   ZÁUJEM ÚNIE

   1.   Predbežná poznámka

               (75)

               V súlade s článkom 21 základného nariadenia sa skúmalo, či by pokračovanie existujúcich antidumpingových opatrení bolo krokom proti záujmu Únie ako celku. Záujem Únie sa stanovil na základe vyhodnotenia rôznych zúčastnených záujmov, t. j. záujmov výrobného odvetvia Únie, dovozcov a používateľov príslušného výrobku.

               (76)

               Keďže súčasné prešetrovanie je preskúmaním uplynutia platnosti, vyžaduje si analýzu situácie, v ktorej sa antidumpingové opatrenia už uplatňovali, a vyhodnotenie všetkých neprípustných nepriaznivých vplyvov súčasných antidumpingových opatrení na strany, ktorých sa konanie týka.

               (77)

               Na základe toho sa skúmalo, či existujú závažné dôvody, ktoré by mohli viesť k záveru, že nie je v záujme Únie zachovať platné antidumpingové opatrenia v tomto osobitnom prípade napriek predchádzajúcim záverom o pravdepodobnosti pokračovania dumpingu a ujmy.

         2.   Záujmy výrobného odvetvia Únie

               (78)

               Prešetrovaním sa ukázalo, že výrobné odvetvie Únie malo vysokú nákladovú efektívnosť. V skutočnosti došlo k zníženiu počtu zamestnancov a k zmene výrobných modelov v snahe prispôsobiť sa novej situácii na trhu a zabezpečiť udržateľnosť výrobného závodu, v ktorom sa, ako už bolo spomenuté v odôvodnení 53, uhličitan bárnatý a uhličitan strontnatý vyrábajú ako alternatívne výrobné programy. Hoci opatrenia nepomohli ozdraviť finančnú situáciu výrobného odvetvia Únie, vďaka nim sa podarilo zabrániť jej výraznému zhoršeniu. Bez zavedenia týchto opatrení by totiž pravdepodobne došlo k zaplaveniu trhu Únie lacným dovozom z ČĽR, čo by znamenalo zánik výrobného odvetvia Únie.

               (79)

               Ako už bolo spomenuté, výrobný model odvetvia Únie je založený na dvoch navzájom nezávislých výrobkoch, t. j. že je potrebné dosiahnuť dostatočné objemy predaja na to, aby bolo možné pokryť fixné náklady. Ak sa spomínané opatrenia zrušia, očakávané zvýšenie dovozu za dumpingové ceny povedie k výraznému zníženiu výroby uhličitanu bárnatého, čo zároveň spôsobí nižšiu ziskovosť výroby uhličitanu strontnatého, a tým by pravdepodobne došlo k zatvoreniu celého výrobného závodu.

               (80)

               Na základe uvedených skutočností sa dospelo k záveru, že je v záujme výrobného odvetvia Únie, aby opatrenia namierené proti dovozu za dumpingové ceny z ČĽR platili naďalej.

         3.   Záujmy neprepojených dovozcov

               (81)

               Komisia zaslala dotazníky všetkým známym neprepojeným dovozcom. Požadované informácie poskytli štyria neprepojení dovozcovia. Dvaja z nich podnikali v oblasti výroby suspenzie, roztoku zloženého z uhličitanu bárnatého, prídavných látok a vody, ktorá sa používa na výrobu tehál.

               (82)

               Dovozcovia uviedli, že uloženie antidumpingových ciel viedlo v čase ich uloženia k zvýšeniu cien. V tejto súvislosti treba poznamenať, že tento cenový rozdiel už nebol citeľný vo chvíli, keď sa v priebehu ORP zistilo, že ceny za vývoz do Únie sú v porovnaní s priemernými cenami na všetkých trhoch mimo Únie približne na rovnakej úrovni (6).

               (83)

               Dovozcovia tiež uviedli, že na trhu EÚ nebol nedostatok uhličitanu bárnatého, hoci pre nich bolo čoraz zložitejšie dostať sa k uhličitanu bárnatému z ČĽR, keďže sa zvýšil dopyt na domácom trhu. Z dovozných štatistických údajov však nevyplýva, že by v priebehu ORP došlo k poklesu objemu vývozu príslušného výrobku do Únie. Potvrdzujú to aj zistenia týkajúce sa nadmernej kapacity uvedené v odôvodnení 71.

               (84)

               Takisto sa zistilo, že platné opatrenia nemali žiadne nepriaznivé účinky na finančnú situáciu dovozcov.

               (85)

               Na základe uvedených skutočností sa dospelo k záveru, že súčasné opatrenia zásadným spôsobom neovplyvňujú finančnú situáciu dovozcov a že ich pokračovanie sa ich nijako výraznejšie nedotkne.

         4.   Záujmy používateľov

               (86)

               Komisia zaslala dotazníky všetkým známym používateľom. Požadované informácie poskytlo deväť používateľov príslušného výrobku. Ako už bolo uvedené v odôvodnení 16, hlavní priemyselní používatelia uhličitanu bárnatého v Únii podnikajú v odvetví výroby tehál, dlaždíc a obkladačiek, v keramickom priemysle a vo výrobe feritu.

               (87)

               Jeden používateľ uviedol, že existencia, prípadne pokračovanie opatrení by nebolo v záujme používateľov, avšak svoje tvrdenie nijako neodôvodnil. Žiadny ďalší používateľ z tých, ktorí vyplnili dotazník, neuviedol, že by opatrenia nejakým spôsobom zásadne ovplyvňovali jeho podnikanie a že by sa preto mali zrušiť.

         5.   Záver o záujme Únie

               (88)

               Vzhľadom na uvedené skutočnosti sa dospelo k záveru, že neexistujú žiadne závažné dôvody proti predĺženiu platnosti existujúcich antidumpingových opatrení.

         I.   ANTIDUMPINGOVÉ OPATRENIA

               (89)

               Všetky strany boli informované o základných skutočnostiach a úvahách, na základe ktorých sa plánovalo odporučiť zachovanie takýchto opatrení. Poskytla sa im aj lehota na predkladanie pripomienok a sťažností po zverejnení. Po zverejnení neboli doručené žiadne pripomienky.

               (90)

               Z vyššie uvedeného vyplýva, že tak ako je stanovené v článku 11 ods. 2 základného nariadenia, by sa antidumpingové opatrenia uplatniteľné na dovoz uhličitanu bárnatého s pôvodom v ČĽR, uložené nariadením (ES) č. 1175/2005, mali zachovať,

         PRIJALA TOTO NARIADENIE:
   Článok 1
   1.   Týmto sa ukladá konečné antidumpingové clo na dovoz uhličitanu bárnatého s obsahom stroncia viac ako 0,07 % hm. a síry viac ako 0,0015 % hm. vo forme prášku, lisovaných granúl alebo kalcinovaných granúl, ktorý je v súčasnosti zaradený pod číselným kódom KN ex 2836 60 00 (kód TARIC 2836600010) s pôvodom v Čínskej ľudovej republike.
   2.   Výška konečného antidumpingového cla sa rovná pevnej sume uvedenej na výrobky vyrábané týmito výrobcami:

               Spoločnosť

               Sadzba cla
               (EUR/tona)

               Doplnkový kód TARIC

               Hubei Jingshan Chutian Barium Salt Corp. Ltd, 62, ul. Qinglong, mesto Songhe, okres Jingshan, provincia Hubei, ČĽR

               6,3

               A606

               Zaozhuang Yongli Chemical Co. Ltd, South Zhuzibukuang Qichun, mestská štvrť Zaozhuang, provincia Šan-tung, ČĽR

               8,1

               A607

               Všetky ostatné spoločnosti

               56,4

               A999

         3.   V prípade, ak sa tovar poškodí pred vstupom do voľného obehu a z toho dôvodu sa cena skutočne zaplatená alebo cena, ktorá sa má zaplatiť, pomerne rozdelí na určenie colnej hodnoty podľa článku 145 nariadenia Komisie (EHS) č. 2454/93 z 2. júla 1993 zavádzajúce ustanovenia na vykonávanie nariadenia Rady (EHS) č. 2913/92 ustanovujúceho Colný kódex Spoločenstva (7), výška antidumpingového cla, vypočítaná na základe uvedených fixných súm, sa zníži o percento, ktoré zodpovedá pomeru z ceny skutočne zaplatenej alebo ceny, ktorá sa má zaplatiť.
   4.   Ak nie je stanovené inak, uplatňujú sa platné ustanovenia týkajúce sa cla.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie a je účinné počas obdobia piatich rokov.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 16. augusta 2011

            Za Radu

            predseda

         M. DOWGIELEWICZ

      (1)  Ú. v. EÚ L 343, 22.12.2009, s. 51.

      (2)  Ú. v. EÚ L 189, 21.7.2005, s. 15.

      (3)  Ú. v. EÚ C 78, 27.3.2010, s. 4.

      (4)  Ú. v. EÚ C 192, 16.7.2010, s. 4.

      (5)  Výška indických antidumpingových ciel na čínsky uhličitan bárnatý sa pohybuje od 76,06 USD do 236 USD za tonu; americké antidumpingové clá na čínsky uhličitan bárnatý sa pohybujú od 34,4 % do 81,3 %.

      (6)  Zdroj: Čínske vývozné štatistické údaje.

      (7)  Ú. v. ES L 253, 11.10.1993, s. 1.


title: Vykonávacie nariadenie Komisie (EÚ) 2016/163 z 28. januára 2016, ktorým sa schvaľuje podstatná zmena špecifikácie názvu zapísaného do Registra chránených označení pôvodu a chránených zemepisných označení [Huile d'olive de Nîmes (CHOP)]

text:
               9.2.2016

               SK

               Úradný vestník Európskej únie

               L 32/29

         VYKONÁVACIE NARIADENIE KOMISIE (EÚ) 2016/163
   z 28. januára 2016,
   ktorým sa schvaľuje podstatná zmena špecifikácie názvu zapísaného do Registra chránených označení pôvodu a chránených zemepisných označení [Huile d'olive de Nîmes (CHOP)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
   keďže:

               (1)

               V súlade s článkom 53 ods. 1 prvým pododsekom nariadenia (ES) č. 1151/2012 Komisia preskúmala žiadosť Francúzska o schválenie zmeny špecifikácie chráneného označenia pôvodu „Huile d'olive de Nîmes“ zapísaného do registra na základe nariadenia Komisie (ES) č. 148/2007 (2).

               (2)

               Vzhľadom na to, že nejde o nepodstatnú zmenu v zmysle článku 53 ods. 2 nariadenia (EÚ) č. 1151/2012, Komisia danú žiadosť o zmenu uverejnila v zmysle článku 50 ods. 2 písm. a) uvedeného nariadenia v Úradnom vestníku Európskej únie
                   (3).

               (3)

               Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, zmena špecifikácie sa musí schváliť,

         PRIJALA TOTO NARIADENIE:
   Článok 1
   Zmena špecifikácie uverejnená v Úradnom vestníku Európskej únie týkajúca sa názvu „Huile d'olive de Nîmes“ (CHOP) sa schvaľuje.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 28. januára 2016

            Za Komisiu

            v mene predsedu

         Phil HOGAN

            člen Komisie

      (1)  Ú. v. EÚ L 343, 14.12.2012, s. 1.

      (2)  Nariadenie Komisie (ES) č. 148/2007 z 15. februára 2007,ktorým sa zapisujú určité názvy v Registri chránených označení pôvodu a chránených zemepisných označení [Geraardsbergse mattentaart (CHZO) – Pataca de Galicia alebo Patata de Galicia (CHZO) – Poniente de Granada (CHOP) – Gata-Hurdes (CHOP) – Patatas de Prades alebo Patates de Prades (CHZO) – Mantequilla de Soria (CHOP) – Huile d'olive de Nîmes (CHOP) – Huile d'olive de Corse alebo Huile d'olive de Corse – Oliu di Corsica (CHOP) – Clémentine de Corse (CHZO) – Agneau de Sisteron (CHZO) – Connemara Hill Lamb alebo Uain Sléibhe Chonamara (CHZO) – Sardegna (CHOP) – Carota dell'Altopiano del Fucino (CHZO) – Stelvio alebo Stilfser (CHOP) – Limone Femminello del Gargano (CHZO) – Azeitonas de Conserva de Elvas e Campo Maior (CHOP) – Chouriça de Carne de Barroso – Montalegre (CHZO) – Chouriço de Abóbora de Barroso – Montalegre (CHZO) – Sangueira de Barroso – Montalegre (CHZO) – Batata de Trás-os-Montes (CHZO) – Salpicão de Barroso – Montalegre (CHZO) – Alheira de Barroso – Montalegre (CHZO) – Cordeiro de Barroso, Anho de Barroso alebo Borrego de leite de Barroso (CHZO) – Azeite do Alentejo Interior (CHOP) – Paio de Beja (CHZO) – Linguíça do Baixo Alentejo alebo Chouriço de carne do Baixo Alentejo (CHZO) – Ekstra deviško oljčno olje Slovenske Istre (CHOP)] (Ú. v. EÚ L 46, 16.2.2007, s. 14).

      (3)  Ú. v. EÚ C 317, 25.9.2015, s. 3.


title: Vykonávacie nariadenie Komisie (EÚ) 2015/1977 z 8. júla 2015, ktorým sa podľa nariadenia Európskeho parlamentu a Rady (EÚ) č. 514/2014 stanovuje frekvencia a formát správ o nezrovnalostiach, pokiaľ ide o Fond pre azyl, migráciu a integráciu, a o nástroj pre finančnú podporu v oblasti policajnej spolupráce, predchádzania trestnej činnosti, boja proti trestnej činnosti a krízového riadenia

text:
               10.11.2015

               SK

               Úradný vestník Európskej únie

               L 293/29

         VYKONÁVACIE NARIADENIE KOMISIE (EÚ) 2015/1977
   z 8. júla 2015,
   ktorým sa podľa nariadenia Európskeho parlamentu a Rady (EÚ) č. 514/2014 stanovuje frekvencia a formát správ o nezrovnalostiach, pokiaľ ide o Fond pre azyl, migráciu a integráciu, a o nástroj pre finančnú podporu v oblasti policajnej spolupráce, predchádzania trestnej činnosti, boja proti trestnej činnosti a krízového riadenia
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 514/2014 zo 16. apríla 2014, ktorým sa stanovujú všeobecné ustanovenia o Fonde pre azyl, migráciu a integráciu a o nástroji pre finančnú podporu v oblasti policajnej spolupráce, predchádzania trestnej činnosti, boja proti trestnej činnosti a krízového riadenia (1), a najmä na jeho článok 5 ods. 6,
   keďže:

               (1)

               Členské štáty musia podľa článku 5 ods. 2 nariadenia (EÚ) č. 514/2014 a v súlade s ustanoveniami delegovaného nariadenia Komisie (EÚ) 2015/1973 (2) podávať Komisii správy o nezrovnalostiach.

               (2)

               Finančné záujmy Únie by mali byť chránené rovnakým spôsobom bez ohľadu na fond, ktorý sa využíva na dosiahnutie cieľov, na ktoré bol zriadený. Na tento účel sa v nariadení (EÚ) č. 514/2014, ako aj v nariadeniach (EÚ) č. 1303/2013 (3), (EÚ) č. 1306/2013 (4) a (EÚ) č. 223/2014 (5) Európskeho parlamentu a Rady udeľuje Komisii právomoc prijímať pravidlá týkajúce sa podávania správ o nezrovnalostiach. Nato, aby sa v súvislosti so všetkými fondmi upravenými uvedenými nariadeniami uplatňovali rovnaké pravidlá, je potrebné, aby toto nariadenie zahŕňalo rovnaké ustanovenia ako vykonávacie nariadenia Komisie (EÚ) 2015/1974 (6), (EÚ) 2015/1975 (7) a (EÚ) 2015/1976 (8).

               (3)

               V záujme zaistenia efektívnej analýzy a celkového riadenia prípadov nezrovnalostí sú členské štáty povinné pravidelne a včas predkladať Komisii relevantné informácie o odhalených nezrovnalostiach. S cieľom chrániť finančné záujmy Únie je potrebné stanoviť jednotné podmienky pre predkladanie týchto informácií, najmä frekvenciu a formát ich predkladania.

               (4)

               Aby sa predišlo tomu, že nezrovnalosť bude mať dosah aj mimo územia členského štátu, ktorý informácie predkladá, mal by tento členský štát bezodkladne informovať Komisiu o všetkých takýchto nezrovnalostiach.

               (5)

               V záujme plného využitia výhod vyplývajúcich z používania elektronických prostriedkov na výmenu informácií a súčasne v záujme zachovania bezpečnosti výmen informácií by členské štáty mali používať osobitný systém riadenia nezrovnalostí (IMS) poskytovaný na platforme informačného systému pre boj proti podvodom zriadeného Komisiou.

               (6)

               Členské štáty a Komisia by mali zabezpečiť, aby prenos údajov prostredníctvom systému riadenia nezrovnalostí prebiehal zabezpečeným spôsobom, ktorý zaručí dostupnosť, integritu, pravosť a dôvernosť informácií.

               (7)

               V záujme porovnateľnosti oznamovaných informácií je potrebné, aby sa v správach o nezrovnalostiach používalo euro ako jediná mena. Pokiaľ ide o členské štáty, ktoré neprijali euro ako svoju menu, je potrebné stanoviť výmenný kurz, ktorý sa bude používať na prepočet príslušných súm na euro, a výmenný kurz, ktorý sa bude používať na prepočet výdavkov, ktoré neboli zaevidované v účtovníctve zodpovedného orgánu.

               (8)

               Spojené kráľovstvo a Írsko sú viazané nariadením (EÚ) č. 514/2014, a teda aj týmto nariadením.

               (9)

               Dánsko nie je viazané nariadením (EÚ) č. 514/2014 ani týmto nariadením.

               (10)

               Opatrenia stanovené v tomto nariadení sú v súlade so stanoviskom Výboru fondov pre azyl, migráciu a vnútornú bezpečnosť zriadeného článkom 59 nariadenia (EÚ) č. 514/2014.

               (11)

               Vzhľadom na to, že v prípade uvedeného fondu sa už uskutočňujú platby a že by sa mohli vyskytnúť nezrovnalosti, ustanovenia tohto nariadenia by mali byť uplatniteľné okamžite. Toto nariadenie by preto malo nadobudnúť účinnosť dňom nasledujúcim po jeho uverejnení v Úradnom vestníku Európskej únie,

         PRIJALA TOTO NARIADENIE:
   Článok 1
   Predmet úpravy
   V tomto nariadení sa stanovuje frekvencia a formát správ o nezrovnalostiach podľa článku 5 ods. 2 nariadenia (EÚ) č. 514/2014.
   Článok 2
   Frekvencia správ o nezrovnalostiach
   1.   Do dvoch mesiacov od skončenia každého štvrťroka členské štáty zašlú Komisii počiatočnú správu o nezrovnalostiach podľa článku 3 delegovaného nariadenia (EÚ) 2015/1973.
   2.   Následnú správu podľa článku 4 delegovaného nariadenia (EÚ) 2015/1973 zašlú členské štáty Komisii čo najskôr po získaní príslušných informácií.
   3.   Členský štát ihneď podá správu Komisii o zistených alebo predpokladaných nezrovnalostiach, pričom uvedie ostatné dotknuté členské štáty, ak nezrovnalosti môžu mať dôsledky mimo jeho územia.
   Článok 3
   Formát správ
   Informácie uvedené v článkoch 3 a 4 delegovaného nariadenia (EÚ) 2015/1973 sa zasielajú elektronickými prostriedkami s použitím systému riadenia nezrovnalostí, zriadeného Komisiou.
   Článok 4
   Používanie eura
   1.   Sumy, ktoré členské štáty uvádzajú vo svojich správach, sa vyjadrujú v eurách.
   2.   Členské štáty, ktoré ku dňu predloženia správy podľa článku 3 ods. 2 delegovaného nariadenia (EÚ) 2015/1973 neprijali euro za svoju menu, prepočítajú sumy v národnej mene na euro v súlade s článkom 43 nariadenia (EÚ) č. 514/2014. Ak výdavok nebol zaevidovaný v účtovníctve zodpovedného orgánu, použije sa posledný mesačný účtovný výmenný kurz, ktorý Komisia zverejnila elektronicky, platný v momente predloženia počiatočnej správy.
   Článok 5
   Nadobudnutie účinnosti
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné v členských štátoch v súlade so zmluvami.
      V Bruseli 8. júla 2015

            Za Komisiu

            predseda

         Jean-Claude JUNCKER

      (1)  Ú. v. EÚ L 150, 20.5.2014, s. 112.

      (2)  Delegované nariadenie Komisie (EÚ) 2015/1973 z 8. júla 2015, ktorým sa do nariadenia Európskeho parlamentu a Rady (EÚ) č. 514/2014 dopĺňajú osobitné ustanovenia týkajúce sa správ o nezrovnalostiach, pokiaľ ide o Fond pre azyl, migráciu a integráciu, a nástroja pre finančnú podporu v oblasti policajnej spolupráce, predchádzania trestnej činnosti, boja proti trestnej činnosti a krízového riadenia (pozri stranu 15 tohto úradného vestníka).

      (3)  Nariadenie Európskeho parlamentu a Rady (EÚ) č. 1303/2013 zo 17. decembra 2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde a ktorým sa zrušuje nariadenie Rady (ES) č. 1083/2006 (Ú. v. EÚ L 347, 20.12.2013, s. 320).

      (4)  Nariadenie Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008 (Ú. v. EÚ L 347, 20.12.2013, s. 549).

      (5)  Nariadenie Európskeho parlamentu a Rady (EÚ) č. 223/2014 z 11. marca 2014 o Fonde európskej pomoci pre najodkázanejšie osoby (Ú. v. EÚ L 72, 12.3.2014, s. 1).

      (6)  Vykonávacie nariadenie Komisie (EÚ) 2015/1974 z 8. júla 2015, ktorým sa podľa nariadenia Európskeho parlamentu a Rady (EÚ) č. 1303/2013 stanovuje frekvencia o stanovení frekvencie a formátu správ o nezrovnalostiach, pokiaľ ide o Európsky fond regionálneho rozvoja, Európsky sociálny fond, Kohézny fond a Európsky námorný a rybársky fond (pozri stranu 20 tohto úradného vestníka).

      (7)  Vykonávacie nariadenie Komisie (EÚ) 2015/1975 z 8. júla 2015, ktorým sa podľa nariadenia Európskeho parlamentu a Rady (EÚ) č. 1306/2013 stanovuje frekvencia o stanovení frekvencie a formátu správ o nezrovnalostiach, pokiaľ ide o Európsky poľnohospodársky záručný fond a Európsky poľnohospodársky fond pre rozvoj vidieka (pozri stranu 23 tohto úradného vestníka).

      (8)  Vykonávacie nariadenie Komisie (EÚ) 2015/1976 z 8. júla 2015, ktorým sa podľa nariadenia Európskeho parlamentu a Rady (EÚ) č. 223/2014 stanovuje frekvencia o stanovení frekvencie a formátu správ o nezrovnalostiach, pokiaľ ide o Fond európskej pomoci pre najodkázanejšie osoby (pozri stranu 26 tohto úradného vestníka).


title: Vykonávacie nariadenie Komisie (EÚ) č. 573/2013 z  19. júna 2013 o vydávaní dovozných povolení pre žiadosti podané v priebehu prvých siedmich dní mesiaca júna 2013 v rámci colných kvót otvorených nariadením (ES) č. 1385/2007 pre hydinové mäso

text:
               20.6.2013

               SK

               Úradný vestník Európskej únie

               L 168/27

      VYKONÁVACIE NARIADENIE KOMISIE (EÚ) č. 573/2013
   z 19. júna 2013
   o vydávaní dovozných povolení pre žiadosti podané v priebehu prvých siedmich dní mesiaca júna 2013 v rámci colných kvót otvorených nariadením (ES) č. 1385/2007 pre hydinové mäso
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na nariadenie Komisie (ES) č. 1301/2006 z 31. augusta 2006, ktorým sa ustanovujú všeobecné pravidlá pre správu dovozných colných kvót pre poľnohospodárske produkty spravovaných prostredníctvom systému dovozných licencií (2), a najmä na jeho článok 7 ods. 2,
   so zreteľom na nariadenie Komisie (ES) č. 1385/2007 z 26. novembra 2007, ktorým sa ustanovujú pravidlá uplatňovania nariadenia Rady (ES) č. 774/94, pokiaľ ide o otvorenie a správu určitých colných kvót Spoločenstva v odvetví hydinového mäsa (3), a najmä na jeho článok 5 ods. 6,
   keďže:
   Žiadosti o dovozné povolenia podané počas prvých siedmich dní mesiaca júna 2013 na čiastkové obdobie od 1. júla 2013 do 30. septembra 2013 pri niektorých kvótach prevyšujú množstvá, ktoré sú k dispozícii. Malo by sa teda určiť, do akej miery sa môžu dovozné povolenia vydávať, stanovením koeficientu pridelenia, ktorý sa má uplatňovať na požadované množstvá,
   PRIJALA TOTO NARIADENIE:
   Článok 1
   Na žiadosti o dovozné povolenia podané na čiastkové obdobie od 1. júla 2013 do 30. septembra 2013 podľa nariadenia (ES) č. 1385/2007 sa uplatnia koeficienty pridelenia uvedené v prílohe k tomuto nariadeniu.
   Článok 2
   Toto nariadenie nadobúda účinnosť 20. júna 2013.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. júna 2013

            Za Komisiu v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 238, 1.9.2006, s. 13.

      (3)  Ú. v. EÚ L 309, 27.11.2007, s. 47.

      PRÍLOHA

                  Číslo skupiny

                  Poradové číslo

                  Koeficient pridelenia pre žiadosti o dovozné povolenia podané na čiastkové obdobie od 1.7.2013–30.9.2013
                  (%)

                  1

                  09.4410

                  0,271371

                  2

                  09.4411

                  0,276168

                  3

                  09.4412

                  0,333671

                  4

                  09.4420

                  0,373693

                  6

                  09.4422

                  0,375379


title: Vykonávacie nariadenie Komisie (EÚ) č. 1016/2013 z  23. októbra 2013 o povolení prípravku z mikroorganizmu kmeňa DSM 11798 z čeľade Coriobacteriaceae ako kŕmnej doplnkovej látky pre ošípané  Text s významom pre EHP

text:
               24.10.2013

               SK

               Úradný vestník Európskej únie

               L 282/36

         VYKONÁVACIE NARIADENIE KOMISIE (EÚ) č. 1016/2013
   z 23. októbra 2013
   o povolení prípravku z mikroorganizmu kmeňa DSM 11798 z čeľade Coriobacteriaceae ako kŕmnej doplnkovej látky pre ošípané
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:

               (1)

               V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takých povolení.

               (2)

               V súlade s článkom 7 nariadenia (ES) č. 1831/2003 bola predložená žiadosť o povolenie prípravku z mikroorganizmu kmeňa DSM 11798 z čeľade Coriobacteriaceae. K žiadosti boli priložené údaje a doklady vyžadované podľa článku 7 ods. 3 nariadenia (ES) č. 1831/2003.

               (3)

               Uvedená žiadosť sa týka povolenia prípravku z mikroorganizmu kmeňa DSM 11798 z čeľade Coriobacteriaceae ako kŕmnej doplnkovej látky pre ošípané, ktorá má byť zaradená do kategórie doplnkových látok „technologické doplnkové látky“.

               (4)

               Európsky úrad pre bezpečnosť potravín (ďalej len „úrad“) dospel vo svojom stanovisku zo 16. apríla 2013 (2) k záveru, že prípravok z mikroorganizmu kmeňa DSM 11798 z čeľade Coriobacteriaceae je za navrhovaných podmienok použitia pre cieľové druhy, pre ľudské zdravie a pre životné prostredie bezpečný. Úrad uznal, že prípravok je schopný biologicky transformovať trichotecény v kontaminovanom krmive pre ošípané. Úrad nepovažuje osobitné požiadavky na monitorovanie po uvedení na trh za potrebné. Zároveň overil správu o metóde analýzy kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.

               (5)

               Z posúdenia prípravku z mikroorganizmu kmeňa DSM 11798 z čeľade Coriobacteriaceae vyplýva, že podmienky na udelenie povolenia, ako sa stanovuje v článku 5 nariadenia (ES) č. 1831/2003, sú splnené. Používanie predmetného prípravku podľa prílohy k tomuto nariadeniu by sa preto malo povoliť.

               (6)

               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TOTO NARIADENIE:
   Článok 1
   Prípravok uvedený v prílohe, ktorý patrí do kategórie doplnkových látok „technologické doplnkové látky“ a do funkčnej skupiny „látky určené na zníženie kontaminácie krmiva mykotoxínmi“, sa za podmienok stanovených v uvedenej prílohe povoľuje ako doplnková látka vo výžive zvierat.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 23. októbra 2013

            Za Komisiu

            predseda

         José Manuel BARROSO

      (1)  Ú. v. EÚ L 268, 18.10.2003, s. 29.

      (2)  Úradný vestník EFSA (EFSA Journal) (2013) 11(5):3203.

      PRÍLOHA

                  Identifikačné číslo doplnkovej látky

                  Názov držiteľa povolenia

                  Doplnková látka

                  Zloženie, chemický vzorec, opis, analytická metóda

                  Druh alebo kategória zvierat

                  Maximálny vek

                  Minimálny obsah

                  Maximálny obsah

                  Iné ustanovenia

                  Koniec doby platnosti povolenia

                  JTK/kg kompletného krmiva s obsahom vlhkosti 12 %

                     Kategória technologických doplnkových látok. Funkčná skupina: látky určené na zníženie kontaminácie krmiva mykotoxínmi: Deoxynivalenol (DON)

                  1m01

                  —

                  Mikroorganizmus kmeňa DSM 11798 z čeľade Coriobacteriaceae

                     Zloženie doplnkovej látky

                  Prípravok z mikroorganizmu kmeňa DSM 11798 z čeľade Coriobacteriaceae s obsahom najmenej 5 × 109 JTK/g doplnkovej látky
                  V pevnom stave

                     Charakteristika účinnej látky

                  Životaschopné bunky z mikroorganizmu kmeňa DSM 11798 z čeľade Coriobacteriaceae

                     Analytická metóda
                      (1)

                  Stanovenie počtu mikroorganizmov kmeňa DSM 11798 z čeľade Coriobacteriaceae platňovou kultivačnou metódou na VM agare obohatenom Oxyrázou
                  Identifikácia mikroorganizmu kmeňa DSM 11798 z čeľade Coriobacteriaceae: gélová elektroforéza s pulzným poľom (PFGE).

                  Ošípané

                  —

                  1,7 × 108

                  —

                              1.

                              V návode na použitie doplnkovej látky a premixu je potrebné uviesť teplotu skladovania, dobu skladovania a stabilitu pri granulovaní.

                              2.

                              Používanie doplnkovej látky je povolené v krmivách, ktoré sú v súlade s právnymi predpismi Európskej únie o nežiaducich látkach v krmivách pre zvieratá.

                              3.

                              Na účely bezpečnosti: pri manipulácii sa odporúča použitie ochrannej dýchacej masky a rukavíc.

                  13. novembra 2023

         (1)  Podrobné informácie o analytických metódach sú k dispozícii na tejto adrese referenčného laboratória: http://irmm.jrc.ec.europa.eu/EURLs/EURL_feed_additives/Pages/index.aspx


title: Vykonávacie nariadenie Komisie (EÚ) č. 574/2012 z  28. júna 2012 , ktorým sa menia a dopĺňajú reprezentatívne ceny a výška dodatočných dovozných ciel na niektoré produkty v sektore cukru stanovené vykonávacím nariadením (EÚ) č. 971/2011 na hospodársky rok 2011/2012

text:
               29.6.2012

               SK

               Úradný vestník Európskej únie

               L 169/55

         VYKONÁVACIE NARIADENIE KOMISIE (EÚ) č. 574/2012
   z 28. júna 2012,
   ktorým sa menia a dopĺňajú reprezentatívne ceny a výška dodatočných dovozných ciel na niektoré produkty v sektore cukru stanovené vykonávacím nariadením (EÚ) č. 971/2011 na hospodársky rok 2011/2012
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na nariadenie Komisie (ES) č. 951/2006 z 30. júna 2006, ktorým sa stanovujú podrobné pravidlá implementácie nariadenia Rady (ES) č. 318/2006, pokiaľ ide o obchodovanie s tretími krajinami v sektore cukru (2), a najmä na jeho článok 36 ods. 2 druhý pododsek druhú vetu,
   keďže:

               (1)

               Výška reprezentatívnych cien a dodatočných ciel uplatniteľných na dovoz bieleho a surového cukru a určitých sirupov na hospodársky rok 2011/12 sa stanovila vo vykonávacom nariadení Komisie (EÚ) č. 971/2011 (3). Tieto ceny a clá sa naposledy zmenili a doplnili vykonávacím nariadením Komisie (EÚ) č. 550/2012 (4).

               (2)

               Údaje, ktoré má Komisia v súčasnosti k dispozícii, vedú k zmene a doplneniu uvedených súm v súlade s článkom 36 nariadenia (ES) č. 951/2006.

               (3)

               Keďže je potrebné zabezpečiť, aby sa toto opatrenie začalo uplatňovať čo najskôr po sprístupnení aktualizovaných údajov, je vhodné, aby toto opatrenie nadobudlo účinnosť dňom jeho uverejnenia,

         PRIJALA TOTO NARIADENIE:
   Článok 1
   Reprezentatívne ceny a dodatočné clá uplatniteľné na dovoz produktov uvedených v článku 36 nariadenia (ES) č. 951/2006, stanovené vykonávacím nariadením (EÚ) č. 971/2011 na hospodársky rok 2011/2012, sa menia a dopĺňajú a uvádzajú sa v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 28. júna 2012

            Za Komisiu v mene predsedu

         José Manuel SILVA RODRÍGUEZ

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 178, 1.7.2006, s. 24.

      (3)  Ú. v. EÚ L 254, 30.9.2011, s. 12.

      (4)  Ú. v. EÚ L 165, 26.6.2012, s. 43.

      PRÍLOHA

         Zmenené a doplnené reprezentatívne ceny a dodatočné dovozné clá na biely cukor, surový cukor a produkty patriace pod číselný znak KN 1702 90 95 uplatniteľné od 29. júna 2012

                  (v EUR)

                  Číselný znak KN

                  Výška reprezentatívnej ceny na 100 kg netto daného produktu

                  Výška dodatočného cla na 100 kg netto daného produktu

                  1701 12 10 (1)

                  39,85

                  0,00

                  1701 12 90 (1)

                  39,85

                  2,65

                  1701 13 10 (1)

                  39,85

                  0,00

                  1701 13 90 (1)

                  39,85

                  2,95

                  1701 14 10 (1)

                  39,85

                  0,00

                  1701 14 90 (1)

                  39,85

                  2,95

                  1701 91 00 (2)

                  48,85

                  2,81

                  1701 99 10 (2)

                  48,85

                  0,00

                  1701 99 90 (2)

                  48,85

                  0,00

                  1702 90 95 (3)

                  0,49

                  0,22

         (1)  Stanovené pre štandardnú kvalitu definovanú v bode III prílohy IV k nariadeniu (ES) č. 1234/2007.

         (2)  Stanovené pre štandardnú kvalitu definovanú v bode II prílohy IV k nariadeniu (ES) č. 1234/2007.

         (3)  Stanovené na 1 % obsahu sacharózy.


title: Vykonávacie nariadenie Komisie (EÚ) 2016/1323 z 2. augusta 2016, ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               3.8.2016

               SK

               Úradný vestník Európskej únie

               L 209/8

         VYKONÁVACIE NARIADENIE KOMISIE (EÚ) 2016/1323
   z 2. augusta 2016,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 2. augusta 2016

            Za Komisiu

            v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Ú. v. EÚ L 157, 15.6.2011, s. 1.

      PRÍLOHA

         Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  MA

                  163,6

                  ZZ

                  163,6

                  0709 93 10

                  TR

                  137,2

                  ZZ

                  137,2

                  0805 50 10

                  AR

                  153,1

                  CL

                  174,7

                  MA

                  157,0

                  TR

                  153,3

                  UY

                  181,7

                  ZA

                  167,6

                  ZZ

                  164,6

                  0806 10 10

                  BR

                  163,2

                  EG

                  187,3

                  MA

                  182,5

                  MX

                  378,3

                  TR

                  158,2

                  US

                  233,8

                  ZZ

                  217,2

                  0808 10 80

                  AR

                  188,5

                  BR

                  93,6

                  CL

                  143,2

                  CN

                  137,7

                  NZ

                  129,1

                  PE

                  106,8

                  US

                  177,7

                  UY

                  99,9

                  ZA

                  98,6

                  ZZ

                  130,6

                  0808 30 90

                  AR

                  213,2

                  CL

                  116,6

                  NZ

                  141,8

                  TR

                  165,8

                  ZA

                  121,8

                  ZZ

                  151,8

                  0809 29 00

                  CA

                  331,3

                  TR

                  252,1

                  US

                  485,5

                  ZZ

                  356,3

                  0809 30 10 , 0809 30 90

                  TR

                  166,5

                  ZZ

                  166,5

         (1)  Nomenklatúra krajín stanovená nariadením Komisie (EÚ) č. 1106/2012 z 27. novembra 2012, ktorým sa vykonáva nariadenie Európskeho parlamentu a Rady (ES) č. 471/2009 o štatistike Spoločenstva o zahraničnom obchode s nečlenskými krajinami, pokiaľ ide o aktualizáciu nomenklatúry krajín a území (Ú. v. EÚ L 328, 28.11.2012, s. 7). Kód „ZZ“ znamená „iného pôvodu“.


title: Vykonávacie nariadenie Komisie (EÚ) č. 414/2011 z  26. apríla 2011 , ktorým sa do Registra chránených označení pôvodu a chránených zemepisných označení zapisuje názov [Φιρίκι Πηλίου (Firiki Piliou) (CHOP)]

text:
               29.4.2011

               SK

               Úradný vestník Európskej únie

               L 110/16

         VYKONÁVACIE NARIADENIE KOMISIE (EÚ) č. 414/2011
   z 26. apríla 2011,
   ktorým sa do Registra chránených označení pôvodu a chránených zemepisných označení zapisuje názov [Φιρίκι Πηλίου (Firiki Piliou) (CHOP)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (1), a najmä na jeho článok 7 ods. 4 prvý pododsek,
   keďže:

               (1)

               V súlade s článkom 6 ods. 2 prvým pododsekom a podľa článku 17 ods. 2 nariadenia (ES) č. 510/2006 bola žiadosť o zápis názvu „Φιρίκι Πηλίου (Firiki Piliou)“ do registra, ktorú predložilo Francúzsko, uverejnená v Úradnom vestníku Európskej únie
                   (2).

               (2)

               Komisii nebola v súlade s článkom 7 nariadenia (ES) č. 510/2006 oznámená žiadna námietka, tento názov sa teda musí zapísať do registra,

         PRIJALA TOTO NARIADENIE:
   Článok 1
   Názov uvedený v prílohe k tomuto nariadeniu sa zapisuje do registra.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 26. apríla 2011

            Za Komisiu v mene predsedu

         Dacian CIOLOŞ

            člen Komisie

      (1)  Ú. v. EÚ L 93, 31.3.2006, s. 12.

      (2)  Ú. v. EÚ C 222, 17.8.2010, s. 9.

      PRÍLOHA
      Poľnohospodárske výrobky určené na ľudskú spotrebu uvedené v prílohe I k zmluve:

         Trieda 1.6.   Ovocie, zelenina a obilniny v pôvodnom stave alebo spracované

      GRÉCKO
      Φιρίκι Πηλίου (Firiki Piliou) (CHOP)


title: Vykonávacie nariadenie Komisie (EÚ) č. 1222/2012 zo 14. decembra 2012 , ktorým sa ustanovuje odchýlka od nariadení (ES) č. 2305/2003, (ES) č. 969/2006, (ES) č. 1067/2008, (ES) č. 1964/2006, vykonávacieho nariadenia (EÚ) č. 480/2012, nariadení (ES) č. 828/2009 a (ES) č. 1918/2006, pokiaľ ide o termíny podávania žiadostí a vydávania dovozných povolení na rok 2013 v rámci colných kvót na obilniny, ryžu, cukor a olivový olej, a ktorým sa ustanovuje odchýlka od nariadení (ES) č. 951/2006, (ES) č. 1518/2003, (ES) č. 382/2008, (EÚ) č. 1178/2010 a (EÚ) č. 90/2011, pokiaľ ide o termíny vydávania vývozných povolení na rok 2013 v sektoroch cukru a izoglukózy mimo kvóty, bravčového mäsa, hovädzieho mäsa, vajec a hydinového mäsa, a ktorým sa ustanovuje odchýlka od nariadenia (EÚ) č. 1272/2009, pokiaľ ide o lehotu na preskúmanie ponúk na nákup pšenice obyčajnej za pevne stanovenú cenu v rámci verejnej intervencie

text:
               19.12.2012

               SK

               Úradný vestník Európskej únie

               L 349/35

         VYKONÁVACIE NARIADENIE KOMISIE (EÚ) č. 1222/2012
   zo 14. decembra 2012,
   ktorým sa ustanovuje odchýlka od nariadení (ES) č. 2305/2003, (ES) č. 969/2006, (ES) č. 1067/2008, (ES) č. 1964/2006, vykonávacieho nariadenia (EÚ) č. 480/2012, nariadení (ES) č. 828/2009 a (ES) č. 1918/2006, pokiaľ ide o termíny podávania žiadostí a vydávania dovozných povolení na rok 2013 v rámci colných kvót na obilniny, ryžu, cukor a olivový olej, a ktorým sa ustanovuje odchýlka od nariadení (ES) č. 951/2006, (ES) č. 1518/2003, (ES) č. 382/2008, (EÚ) č. 1178/2010 a (EÚ) č. 90/2011, pokiaľ ide o termíny vydávania vývozných povolení na rok 2013 v sektoroch cukru a izoglukózy mimo kvóty, bravčového mäsa, hovädzieho mäsa, vajec a hydinového mäsa, a ktorým sa ustanovuje odchýlka od nariadenia (EÚ) č. 1272/2009, pokiaľ ide o lehotu na preskúmanie ponúk na nákup pšenice obyčajnej za pevne stanovenú cenu v rámci verejnej intervencie
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1095/96 z 18. júna 1996 o implementácií koncesií stanovených v zozname CXL vypracovanom bezprostredne po záveroch rokovaní podľa článku XXIV.6 GATT (1), a najmä na jeho článok 1,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (2), a najmä na jeho články 43 písm. aa), 144 ods. 1, 148, 156 a 161 ods. 3 v spojení s jeho článkom 4,
   so zreteľom na nariadenie Rady (ES) č. 1528/2007 z 20. decembra 2007, ktorým sa uplatňujú opatrenia na výrobky s pôvodom v určitých štátoch, ktoré sú súčasťou skupiny afrických, karibských a tichomorských (AKT) štátov, stanovené v dohodách, ktorými sa uzatvárajú alebo ktoré vedú k uzatvoreniu dohôd o hospodárskom partnerstve (3), a najmä na jeho článok 9 ods. 5,
   so zreteľom na nariadenie Rady (ES) č. 732/2008 z 22. júla 2008, ktorým sa uplatňuje systém všeobecných colných preferencií na obdobie od 1. januára 2009 do 31. decembra 2011 a ktorým sa menia a dopĺňajú nariadenia (ES) č. 552/97, (ES) č. 1933/2006 a nariadenia Komisie (ES) č. 1100/2006 a (ES) č. 964/2007 (4), a najmä na jeho článok 11 ods. 7,
   keďže:

               (1)

               Nariadeniami Komisie (ES) č. 2305/2003 z 29. decembra 2003, ktorým sa otvára tarifná kvóta Spoločenstva na dovoz jačmeňa z tretích krajín a ustanovuje sa jej spravovanie (5), (ES) č. 969/2006z 29. júna 2006, ktorým sa otvára a ustanovuje správa colnej kvóty Spoločenstva na dovoz kukurice pôvodom z tretích krajín (6), (ES) č. 1067/2008 z 30. októbra 2008, ktorým sa otvára a ustanovuje správa colných kvót Spoločenstva pre bežnú pšenicu z tretích krajín, okrem pšenice vysokej kvality, a ktoré stanovuje výnimku z nariadenia Rady (ES) č. 1234/2007 (7), sa ustanovujú osobitné ustanovenia na podávanie žiadostí a vydávanie dovozných povolení na jačmeň v rámci kvóty 09.4126, kukuricu v rámci kvóty 09.4131 a bežnú pšenicu, okrem pšenice vysokej kvality, v rámci kvót 09.4123, 09.4124, 09.4125 a 09.4133.

               (2)

               Nariadením Komisie (ES) č. 1964/2006 z 22. decembra 2006 o podrobných pravidlách otvárania a o spôsobe spravovania dovoznej kvóty na ryžu s pôvodom v Bangladéši (8) sa podľa nariadenia Rady (EHS) č. 3491/90 a vykonávacieho nariadenia Komisie (EÚ) č. 480/2012 zo 7. júna 2012, ktoré otvára a spravuje colnú kvótu pre zlomkovú ryžu s číselným znakom KN 1006 40 00 na produkciu potravinových prípravkov s číselným znakom KN 1901 10 00 (9) ustanovujú osobitné ustanovenia na podávanie žiadostí a vydávanie dovozných povolení na ryžu s pôvodom v Bangladéši v rámci kvóty 09.4517 a zlomkovú ryžu v rámci kvóty 09.4079.

               (3)

               Nariadením Komisie (ES) č. 828/2009 z 10. septembra 2009, ktorým sa na hospodárske roky 2009/2010 až 2014/2015 ustanovujú podrobné uplatňovacie pravidlá na dovoz a rafináciu výrobkov z cukru položky colného sadzobníka 1701 v rámci preferenčných dohôd (10), sa ustanovujú osobitné ustanovenia na podávanie žiadostí a vydávanie dovozných povolení v rámci kvót 09.4221, 09.4231, 09.4241 až 09.4247.

               (4)

               Nariadením Komisie (ES) č. 1918/2006 z 20. decembra 2006, ktorým sa otvára colná kvóta a stanovuje spravovanie colnej kvóty na olivový olej s pôvodom v Tunisku (11), sa ustanovujú osobitné ustanovenia na podávanie žiadostí a vydávanie dovozných povolení na olivový olej v rámci kvóty 09.4032.

               (5)

               Vzhľadom na dni pracovného voľna v roku 2013 je vhodné na určité obdobia ustanoviť odchýlku od nariadení (ES) č. 2305/2003, (ES) č. 969/2006, (ES) č. 1067/2008, (ES) č. 1964/2006, vykonávacieho nariadenia (EÚ) č. 480/2012 a nariadení (ES) č. 828/2009 a (ES) č. 1918/2006, pokiaľ ide o termíny na podávanie žiadostí o dovozné povolenia a na vydávanie týchto povolení, aby sa zabezpečilo dodržanie predmetných objemov kvót.

               (6)

               V článku 7d ods. 1 nariadenia Komisie (ES) č. 951/2006 z 30. júna 2006, ktorým sa stanovujú podrobné pravidlá implementácie nariadenia Rady (ES) č. 318/2006, pokiaľ ide o obchodovanie s tretími krajinami v sektore cukru (12), sa ustanovuje, že vývozné povolenia na cukor a izoglukózu mimo kvóty sa vydávajú od piatka, ktorý nasleduje po týždni, v ktorom boli žiadosti o povolenia podané, za predpokladu, že Komisia v danom období neprijala žiadne osobitné opatrenie.

               (7)

               V článku 3 ods. 3 nariadenia Komisie (ES) č. 1518/2003 z 28. augusta 2003, ktorým sa ustanovujú podrobné pravidlá zavedenia systému vývozných licencií v sektore bravčového mäsa (13), článku 12 ods. 1 druhom pododseku nariadenia Komisie (ES) č. 382/2008 z 21. apríla 2008 o pravidlách uplatňovania dovozných a vývozných povolení v sektore hovädzieho a teľacieho mäsa (14), článku 3 ods. 3 nariadenia Komisie (EÚ) č. 1178/2010 z 13. decembra 2010, ktorým sa ustanovujú podrobné pravidlá na vykonanie systému vývozných licencií v odvetví vajec (15), a v článku 3 ods. 3 nariadenia Komisie (EÚ) č. 90/2011 z 3. februára 2011, ktorým sa ustanovujú podrobné pravidlá uplatňovania systému vývozných povolení v sektore hydinového mäsa (16), sa ustanovuje, že vývozné povolenia sa vydávajú v stredu, ktorá nasleduje po týždni, v ktorom sa žiadosti o povolenia predložili za predpokladu, že Komisia počas tohto obdobia neprijala žiadne osobitné opatrenie.

               (8)

               Ukazuje sa, že vzhľadom na dni pracovného voľna v roku 2013 a následné nepravidelné uverejňovanie Úradného vestníka Európskej únie bude obdobie medzi podávaním žiadostí a dňom, keď sa povolenia majú vydávať, príliš krátke na to, aby sa zabezpečilo náležité spravovanie trhu. Toto časové obdobie by sa preto malo predĺžiť.

               (9)

               V článku 14 ods. 1 druhom pododseku nariadenia Komisie (EÚ) č. 1272/2009 z 11. decembra 2009, ktorým sa ustanovujú spoločné podrobné pravidlá vykonávania nariadenia Rady (ES) č. 1234/2007, pokiaľ ide o nákup a predaj poľnohospodárskych výrobkov v rámci verejnej intervencie (17), sa ustanovuje, že Komisia prijme rozhodnutie do dvoch pracovných dní od oznámenia uvedeného v článku 13 ods. 1 uvedeného nariadenia a do piatich pracovných dní od oznámenia uvedeného v článku 13 ods. 3 uvedeného nariadenia.

               (10)

               Ukazuje sa, že vzhľadom na dni pracovného voľna v roku 2013 a následné nepravidelné uverejňovanie Úradného vestníka Európskej únie, bude lehota na preskúmanie ponúk príliš krátka na to, aby sa zabezpečil riadny dohľad nad ponúkanými množstvami. Táto lehota by sa preto mala predĺžiť.

               (11)

               Opatrenia stanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,

         PRIJALA TOTO NARIADENIE:
   Článok 1
   Obilniny
   1.   Odchylne od druhého pododseku odseku 1 článku 3 nariadenia (ES) č. 2305/2003 sa žiadosti o dovozné povolenia na jačmeň v rámci kvóty 09.4126 na rok 2013 nemôžu podávať po piatku 13. decembra 2013 13.00 hod. bruselského času.
   2.   Odchylne od druhého pododseku odseku 1 článku 4 nariadenia (ES) č. 969/2006 sa žiadosti o dovozné povolenia na kukuricu v rámci kvóty 09.4131 na rok 2013 nemôžu podávať po piatku 13. decembra 2013 13.00 hod. bruselského času.
   3.   Odchylne od druhého pododseku odseku 1 článku 4 nariadenia (ES) č. 1067/2008 sa žiadosti o dovozné povolenia na bežnú pšenicu okrem pšenice vysokej kvality v rámci kvót 09.4123, 09.4124, 09.4125 a 09.4133 na rok 2013 nemôžu podávať po piatku 13. decembra 2013, 13.00 hod. bruselského času.
   Článok 2
   Ryža
   1.   Odchylne od prvého pododseku odseku 3 článku 4 nariadenia (ES) č. 1964/2006 sa žiadosti o dovozné povolenia na ryžu s pôvodom v Bangladéši v rámci kvóty 09.4517 na rok 2013 nemôžu podávať po piatku 6. decembra 2013, 13.00 hod. bruselského času.
   2.   Odchylne od tretieho pododseku odseku 1 článku 2 vykonávacieho nariadenia (EÚ) č. 480/2012 sa žiadosti o dovozné povolenia na zlomkovú ryžu v rámci kvóty 09.4079 na rok 2013 nemôžu podávať po piatku 6. decembra 2013, 13.00 hod. bruselského času.
   Článok 3
   Cukor
   Odchylne od odseku 1 článku 4 nariadenia (ES) č. 828/2009 sa žiadosti o dovozné povolenia na výrobky z odvetvia cukru v rámci kvót 09.4221, 09.4231 a 09.4241 až 09.4247 nemôžu podávať po piatku 13. decembra 2013 13.00 hod. bruselského času až do piatku 27. decembra 2013 13.00 hod. bruselského času.
   Článok 4
   Olivový olej
   Odchylne od odseku 3 článku 3 nariadenia (ES) č. 1918/2006 sa dovozné povolenia na olivový olej, o ktoré sa požiadalo v obdobiach uvedených v prílohe I k tomuto nariadeniu, vydávajú v príslušných termínoch uvedených v danej prílohe, s výhradou opatrení prijatých podľa odseku 2 článku 7 nariadenia Komisie (ES) č. 1301/2006 (18).
   Článok 5
   Cukor a izoglukóza mimo kvóty
   Odchylne od odseku 1 článku 7d nariadenia (ES) č. 951/2006 sa vývozné povolenia na cukor a izoglukózu mimo kvóty, o ktoré sa požiadalo v obdobiach uvedených v prílohe II k tomuto nariadeniu, vydávajú v príslušných termínoch uvedených v danej prílohe, v prípade potreby s prihliadnutím na osobitné opatrenia uvedené v článku 9 ods. 1 a ods. 2 nariadenia (ES) č. 951/2006, prijaté pred uvedenými termínmi vydávania povolení.
   Článok 6
   Vývozné povolenia s náhradou pre sektory bravčového a hovädzieho mäsa, vajec a hydinového mäsa
   Odchylne od článku 3 ods. 3 nariadenia (ES) č. 1518/2008, článku 12 ods. 1 druhého pododseku nariadenia (ES) č. 382/2003, článku 3 ods. 3 nariadenia (EÚ) č. 1178/2010 a článku 3 ods. 3 nariadenia (EÚ) č. 90/2011 sa vývozné povolenia, na ktoré sa podali žiadosti v obdobiach uvedených v prílohe III k tomuto nariadeniu, vydávajú v príslušných termínoch uvedených v danej prílohe, v prípade potreby s prihliadnutím na osobitné opatrenia uvedené v článku 3 ods. 4 a 4a nariadenia (ES) č. 1518/2003, článku 12 ods. 2 a 3 nariadenia (ES) č. 382/2003, článku 3 ods. 4 a 5 nariadenia (EÚ) č. 1178/2010 a v článku 3 ods. 4 a 5 nariadenia (EÚ) č. 90/2011, prijaté pred uvedenými termínmi vydávania povolení.
   Článok 7
   Ponuky na nákup pšenice obyčajnej za pevne stanovené ceny v rámci verejnej intervencie
   Odchylne od článku 14 ods. 1 druhého pododseku nariadenia (EÚ) č. 1272/2009 v prípade ponúk na pšenicu obyčajnú oznámených v obdobiach uvedených v prílohe IV k tomuto nariadeniu lehota, počas ktorej Komisia prijme rozhodnutie podľa oznámení uvedených v článku 13 ods. 2 písm. b) a článku 13 ods. 3 nariadenia (EÚ) č.1272/2009, uplynie v deň uvedený v danej prílohe.
   Článok 8
   Nadobudnutie účinnosti
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Stráca účinnosť 10. januára 2014.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 14. decembra 2012

            Za Komisiu v mene predsedu

         José Manuel SILVA RODRÍGUEZ

            generálny riaditeľ pre poľnohospodárstvo a rozvoj vidieka

      (1)  Ú. v. ES L 146, 20.6.1996, s. 1.

      (2)  Ú. v. EÚ L 299, 16.11.2007, s. 1.

      (3)  Ú. v. EÚ L 348, 31.12.2007, s. 1.

      (4)  Ú. v. EÚ L 211, 6.8.2008, s. 1.

      (5)  Ú. v. EÚ L 342, 30.12.2003, s. 7.

      (6)  Ú. v. EÚ L 176, 30.6.2006, s. 44.

      (7)  Ú. v. EÚ L 290, 31.10.2008, s. 3.

      (8)  Ú. v. EÚ L 408, 30.12.2006, s. 19.

      (9)  Ú. v. EÚ L 148, 8.6.2012, s. 1.

      (10)  Ú. v. EÚ L 240, 11.9.2009, s. 14.

      (11)  Ú. v. EÚ L 365, 21.12.2006, s. 84.

      (12)  Ú. v. EÚ L 178, 1.7.2006, s. 24.

      (13)  Ú. v. EÚ L 217, 29.8.2003, s. 35.

      (14)  Ú. v. EÚ L 115, 29.4.2008, s. 10.

      (15)  Ú. v. EÚ L 328, 14.12.2010, s. 1.

      (16)  Ú. v. EÚ L 30, 4.2.2011, s. 1.

      (17)  Ú. v. EÚ L 349, 29.12.2009, s. 1.

      (18)  Ú. v. EÚ L 238, 1.9.2006, s. 13.

      PRÍLOHA I

                  Obdobia podávania žiadostí o dovozné povolenia na olivový olej

                  Termíny vydávania povolení

                  pondelok 25. alebo utorok 26. marca 2013

                  piatok 5. apríla 2013

                  pondelok 6. alebo utorok 7. mája 2013

                  štvrtok 16. mája 2013

                  pondelok 13. alebo utorok 14. mája 2013

                  streda 22. mája 2013

                  pondelok 12. alebo utorok 13. augusta 2013

                  streda 21. augusta 2013

                  pondelok 28. alebo utorok 29. októbra 2013

                  streda 6. novembra 2013

      PRÍLOHA II

                  Obdobia podávania žiadostí o vývozné povolenia na cukor a izoglukózu mimo kvóty

                  Termíny vydávania povolení

                  od pondelka 18. do piatka 22. marca 2013

                  štvrtok 4. apríla 2013

                  od pondelka 22. do piatka 26. apríla 2013

                  pondelok 6. mája 2013

                  od pondelka 5. do piatka 9. augusta 2013

                  pondelok 19. augusta 2013

                  od pondelka 16. do piatka 27. decembra 2013

                  streda 8. januára 2014

      PRÍLOHA III

                  Obdobia podávania žiadostí o vývozné povolenia v odvetviach bravčového mäsa, hovädzieho mäsa, vajec a hydinového mäsa

                  Termíny vydávania povolení

                  od pondelka 25. do piatka 29. marca 2013

                  štvrtok 4. apríla 2013

                  od pondelka 22. do piatka 26. apríla 2013

                  štvrtok 2. mája 2013

                  od pondelka 13. do piatka 17. mája 2013

                  štvrtok 23. mája 2013

                  od pondelka 16. do piatka 27. decembra 2013

                  streda 8. januára 2014

      PRÍLOHA IV

                  Dátum pre oznámenie týkajúce sa ponúk na pšenicu obyčajnú uvedené v článku 13 ods. 2 písm. b) nariadenia (EÚ) č. 1272/2009

                  Obdobie oznamovania týkajúceho sa ponúk na pšenicu obyčajnú uvedeného v článku 13 ods. 3 nariadenia (EÚ) č. 1272/2009

                  Koniec lehoty na rozhodnutie Komisie o ponukách na pšenicu obyčajnú po uvedených oznámeniach

                  streda 27. marca 2013

                  od pondelka 25. marca do pondelka 1. apríla 2013

                  štvrtok 4. apríla 2013

                  streda 8. mája 2013

                  od pondelka 6. do piatka 10. mája 2013

                  streda 15. mája 2013

                  streda 18. decembra 2013
                  streda 25. decembra 2013
                  streda 1. januára 2014

                  od stredy 18. decembra do piatka 3. januára 2014

                  streda 8. januára 2014